איתמר ורהפטיג

הרב איתמר ורהפטיג (נולד ב-תש"ג, 1943) עומד בראש צוות המחקר במכון "משפטי ארץ" בעפרה, מעביר שיעורים בדיני ממונות, מכהן כאב בית דין פרטי לממונות הפועל במעלה אדומים, וכרב קהילת "מעלות דוד" בעיר. הוא מרצה למשפט עברי באוניברסיטת בר-אילן ומעורכי כתב העת "תחומין". איתמר ורהפטיג נולד למשפחת משפטנים. אביו היה השר ד"ר זרח ורהפטיג, ודודו, ד"ר שילם ורהפטיג, כיהן כיועץ למשפט עברי במשרד המשפטים. בצעירותו למד בישיבת ההסדר כרם ביבנה, נפצע במלחמת ששת הימים בעת כיבוש מוצב ג'לבינה ברמת הגולן. בשנת 1973 קיבל תואר שני במשפטים מהאוניברסיטה העברית ובשנת 1977 קיבל תואר דוקטור למשפטים מטעם האוניברסיטה העברית בירושלים על עבודה שכותרתה "למהותו של החוזה במשפט העברי". למד בישיבת הר עציון ובשנת 1980 עם הקמת כתב העת "תחומין", היה לעורכו. הרב איתמר ורהפטיג נחשב לאחד המומחים לנושא המשפט העברי ואפשרות שילובו בחקיקה בישראל – יוזמה אשר החלה בטרם הקמת מדינת ישראל, בידי הרב הראשי דאז, הרב יצחק אייזיק הלוי הרצוג. בפועל היא היא נשארה בתחומי לימודי המשפט העברי באוניברסיטאות, בבתי הדין לממונות וכמקור השראה ב"חקיקה הישראלית". הרב זכה ב'אות יקיר המשפט העברי' על שם מנחם אלון, לשנת תשע"ח. במסגרת עבודתו חקר את כתבי הרב יצחק אייזיק הלוי הרצוג ואף הוציא לאור חלק מכתביו. כמו כן, הוא הוציא לאור את כתביו של הרב איסר יהודה אונטרמן. על האישים שהשפיעו על תפיסת עולמו, ציין הרב ורהפטיג: "גבשתי השקפת עולם תורנית לאומית בעקבות אבא ואמא והחינוך הישיבתי, בעיקר בכרם ביבנה. ואוסיף את הדמויות שרבות השפיעו עלי מלבד אבא - הרב הרצוג, הרב ליכטנשטיין והרב זלמן נחמיה גולדברג". ורהפטיג נשוי לגולדה רבקה (לבית גולדפלד) ולהם עשרה ילדים. מתגורר במעלה אדומים. נכון לשנת תשפ"ד ראו אור מספר ספרים פרי עטו ומאות רבות של מאמרים: למהותו של החוזה במשפט העברי (תשל"ח) ההתחייבות: תוקפה, אופיה וסוגיה (תשס"א) צנעת אדם: הזכות לפרטיות לאור הלכה (תשס"ט) עליך זרח: חייו ופועלו של השר ד"ר זרח ורהפטיג (תשע"ח) גבורות איתמר - מבט של תורה בימי הקורונה (תשפ"ג) כמו כן, הרב ערך מספר ספרי יובל וספרי זיכרון - לרב יהודה גרשוני, לרב עוזי קלכהיים ועוד. עידו רכניץ, תנסו אותנו, מקור ראשון, כ"ו בשבט תשס"ט. אוסף פסקי דין שהרב ורהפטיג כיהן בהם כדיין - אתר 'פסקים' כתבי איתמר ורהפטיג בפרויקט בן-יהודה מאמרים של הרב דר איתמר ורהפטיג, באתר ספריית אסיף רשימת המאמרים של איתמר ורהפטיג באתר רמב"י רשימת המאמרים של איתמר ורהפטיג, באתר רמבי"ש איתמר בן זרח ורהפטיג (1943-), דף שער בספרייה הלאומית הרב איתמר ורהפטיג - כתבות וראיונות, באתר ערוץ 7 ממאמריו: גלות כחלופה למאסר - בנושא: "ערי מקלט תהיינה לכם" השיטה הכלכלית לפי התורה, באתר "דעת" הגנה עצמית בעבירות רצח וחבלה (למהותו של דין "רודף"), באתר "דעת" ורבים מעמי הארץ מתיהדים (אורכב 20.02.2009 בארכיון Wayback Machine) - אתר דף שבועי לפרשת השבוע של אוניברסיטת בר-אילן (כולל מאמרים נוספים מפי עטו) שימוש בנשק חם בפיזור הפגנות אלימות שטר התחייבות לילד מאומץ, מתוך הספר "ההתחיבות" על ספר הגירושין לרב שמואל בן חופני - ביקורת ספרים האם מכריע הרמב"ם תמיד במחלוקות שבתלמוד? משיעוריו: סוגיות ממוניות בזיווג שני מניעת תאונות דרכים פרו של כהן גדול ביום הכיפורים בושת בזמן הזה עודפי כסף שנתקבלו מהשלטון ולא נוצלו - מה דינם? לתוקפם של חוקי הכנסת טענות שקר בהליך המשפטי, הייתכן? על מנהיגות ביהדות האם כל התחייבות דורשת מעשה קניין? צוואה בבן מאומץ מעיירה למדינה ראיון אודות הרב זלמן נחמיה גולדברג ש. גדיאל, צונחים ממרומים וצוללים בים התלמוד, הצופה, 4 ביוני 1965 ישראל שוארץ, נס במלכודת סורית רשימת בוגרי האוניברסיטה העברית, דבר, 21 ביוני 1973 דבר מקבל אות יקיר המשפט העברי תשע"ח. גבורות איתמר עמ' 53. רשימת הפרסומים של איתמר ורהפטיג, בקטלוג הספרייה הלאומית מאמרי איתמר ורהפטיג באתר רמב"י השקת הספר עלייך זרח.